[f. XI v] Missions factes par ledit gouverneur pour le fait de ladicte prevosté en l’an de ce present compte. Despences pour la chevauchié et du gait du jour de Saint Pere a Dijon Premierement pour ung cent et demi de chappeaulx de lavande et de rouses qui furent donnez aux compaignons qui chevauchierent avec ledit gouverneur, achetez de plusieurs femmes de Talent, Plumbieres, Doyet, Auteville ; et appert par certifficacion de Jehan le Aynodet : XVIII gros A huit menestriers qui servirent de corner a laditcte chevauchié en trois couples sanz leurs despens, a ung chascun I gros, valent : VIII gros A une trompecte qui servit ledit jour, sanz son digner : III gros A trois femmes pour trois panerées de cerises pour le boire et digner des compaignons : VII gros demi A Machefer pour le digner d’aucuns desdicts compaignons, de cinq desdicts menestriers et trompecte, pour sept septiers vin et III douzeines de pain : II florins [L’ensemble des mentions et des sommes est biffé, car la dépenses n’a pas été jugée recevable par le juge des comptes, comme c’est indiqué dans la marge :] Notatur pro toto capitulo quod non invenitur aliquid capi per compotos precedentes pro consilii causa. Radiatur quia visis computis precedentibus non est consuetum aliquid capere. Ymo ista expensa debent esse sumptibus gubernatoris mediante suis vadiis etc. Eciam visis suis vadiis capt. hic post. [f. XIII] Autre despence faicte par lui pour l’exicution de Perrenote Jaide, servande de maistre Estienne Desans, qui fut arce le XVIIIe de juillet suiguant. [En marge : ] Constat pro toto Capitulo ut sequitur. Premierement pour environ cinq charretées de bois prises de fait et fere amener au gibet par plusieurs habitans de Longvy et Ouges : neant, pour ce que l’on n’an a depuis rens demandé pour ce : neant A ung homme du Pont de Norges pour une charrettée d’estrain randue au gibet : VII blancs Pour une piece de bois pour ataichier ladite femme, achetée a Dijon par le Durand Deaul et randue au gibet pour : II gros Pour graille corde et autre corde a lyer ladicte femme : II gros Pour une chayne de fer a mectre a l’entour du coul de ladicte femme, achetée a Dijon du maistre du reloige : II gros Pour deux journées et despences de Jaquot Micodet au fere venir ledit bois au gibet : VIII gros [rayé] [En marge :] Notatur quod erat servicies prepositi et habet vadia ab ipso. Radiatur dictis causis ; eciam confessus fuit quod nichil receperat a dicto gubernatore etc. ad burellum IIIa januarii M° CCCC° XVIII° Notatur quod videtur esse nimis transit visa certiffic. scripta in dicto kaello papireo h. reddito Pour le digner de sept sergens de Monsieur et autres compaignons qui furent planter l’estaiche au gibet et pour leur boire du retour : I florin Pour III pintes vin, I pain, I pot de terre qui fut pourtey au Gibet, achetey chiez Jehan Berbier : I gros demi Pour unez paire gans au bourreaul : I gros Pour le salaire dudit bourreaul : neant, car Messieurs des compte l’en ont fait paier autre part pour ce : neant Somme XXII gros I quart